b'\n_START_ARTICLE_\nLeonas (Ispanija)\n_START_SECTION_\nIstorija\n_START_PARAGRAPH_\nMiestas, \xc4\xafsik\xc5\xabr\xc4\x99s Kantabrijos kaln\xc5\xb3 pietin\xc4\x97se prie\xc5\xa1kaln\xc4\x97se, \xc5\xbeinomas nuo rom\xc4\x97n\xc5\xb3 laik\xc5\xb3. Antikos laikais buvo rom\xc4\x97n\xc5\xb3 legiono stovyklaviet\xc4\x97. VI a. \xe2\x80\x93 VII a. Leon\xc4\x85 vald\xc4\x97 vestgotai, v\xc4\x97liau maurai, kuriuos 850 m. i\xc5\xa1vijo Ast\xc5\xabrijos karalius Ordonjas I. Nuo 914 m. Ast\xc5\xabrijos ir Leono karalyst\xc4\x97s sostin\xc4\x97. Valdant Kastilijos karaliui Ferdinandui I Leonas tapo Ispanijos Leono karalyst\xc4\x97s sostine. Po XIII a. miesto svarba suma\xc5\xbe\xc4\x97jo, XVI a. smuko ir \xc5\xabkis. Miestas atsigavo XIX a. netoliese prad\xc4\x97jus kasti akmens anglis. Per 1936\xe2\x80\x931939 m. Ispanijos pilietin\xc4\xaf kar\xc4\x85 kovojo Fransisko Franko pus\xc4\x97je. Nuo XX a. septinto de\xc5\xa1imtme\xc4\x8dio d\xc4\x97l kaimo gyventoj\xc5\xb3 k\xc4\x97limosi labai i\xc5\xa1sipl\xc4\x97t\xc4\x97, tapo jud\xc4\x97jimo d\xc4\x97l Leono srities autonomijos centru.\n_START_SECTION_\nEkonomika\n_START_PARAGRAPH_\nGele\xc5\xbeinkeliai ir plentai \xc4\xaf Gichon\xc4\x85, Burgos\xc4\x85, Valjadolid\xc4\x85. Yra Leono oro uostas. I\xc5\xa1pl\xc4\x97tota maisto, chemijos (ir farmacijos), tekstil\xc4\x97s, keramikos, poligrafijos pramon\xc4\x97. Apylink\xc4\x97se auginami javai, cukriniai runkeliai, dar\xc5\xbeov\xc4\x97s. _NEWLINE_1972 m. \xc4\xafkurtas Universitetas.\n_START_SECTION_\nTurizmas\n_START_PARAGRAPH_\nGarsios Did\xc5\xbeiosios savait\xc4\x97s, t. p. \xc5\xa0v. Jono (korida, folkloriniai \xc5\xa1okiai) ir \xc5\xa0v. Petro dien\xc5\xb3 \xc5\xa1vent\xc4\x97s. Per Leon\xc4\x85 i\xc5\xa1 Pranc\xc5\xabzijos \xc4\xaf Santjago de Kompostel\xc4\x85 (Galisijos autonomin\xc4\x97 sritis) einantis maldinink\xc5\xb3 kelias \xe2\x80\x9eCamino de Santiago\xe2\x80\x9c \xe2\x80\x93 Pasaulio paveldo paminklas (1999 m.). Yra Vyskupijos, archeologijos (kelt\xc5\xb3, rom\xc4\x97n\xc5\xb3 radiniai) muziejai. Vyksta Tarptautinis vargon\xc5\xb3 festivalis.'